Matija, moj Matija


Napomena 
Udovica se boji povampirenja svoga pokojnog muža, zato moli njegovog budućeg zamjenika, da ga što dublje zakopa. Vrlo rijetka pjesma. Prema usmenom saopćenju književnika Marina Franičevića, pjesma slična sadržaja pjevala se na otoku Hvaru i u okolici Knina. Pet varijanata joj je zapisano u Istri, ali u najnovije doba, iako je pjesma vjerojatno jako stara. God. 1959. našli smo, radeći u okolici Dvora na Uni (selo Gage), pjesmu s početnirn stihom: »Ja se rekla i zarekla«, kojoj je drugi dio donekle nalik našem primjeru, samo što se u ovoj pjesmi, iz okolice Dvora na Uni, ne radi o ženi i mužu, nego o snahi i svekrvi. Uostalom evo je čitave:
 
Ja se rekla i zarekla,
da ja ne ću za malena. 
U malena loša nana, 
s večer vodu prolivala, 
u po noći zaiskala:
»Oj, snašice, daj vodice!«. 
A ja uze vedričicu, 
pa ja odoh na vodicu, 
ja se vratim sa vodice,
svekrvica izdahnula, 
a ja kupim ukopnike: 
»Ukopnici, braćo mila, 
daleko je odvezite, 
duboko je zakopajte, 
crnim trnom ogradite, 
na grob kamen naval'te, 
da se ne bi povratila, 
pa nas granom pomiatila!«

Varijante iz istarskili rukopisnih zbirka 

1. Delorko, rkp. INU 86, br. 21. Početni stih: »Ki tebe nosi, mene prosi«.

2. Ibid., br. 49. Početni stih: »Matija, moj Matija«. Završetak ove varijante postaje lascivan kad žena ovako iznosi jade, koji su je snašli smrću muža:

ki će mi trto zaviti 
i ki će mi klin zabiti.

3. Ibid., rkp. INU 69, br. 11. Početni stih: »Juru moga, Juru moga«.

4. Karabaić, not. rkp. INU 151 br. 84. Početni stih: »Mate, moj Mate«. Ova je varijanta ozbiljna i zapisivač ju je uvrstio među naricaljke. Zacijelo se odmicanjem vremena »obukla« u šaljivo ruho našeg primjera, a i varijanata, koje su mu u tom pogledu srodne.

5. Taš, rkp. INU 82, br. 4. Početni stih: »Matija, moj Matija«.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 143-144.

Женске народне песме
Истарске народне пјесме - Делорко